Diari Oficial de la Generalitat Valenciana


Sumari del DOGV 3627, del 17-11-1999 (1999/9450)

ORDRE de 3 de novembre de 1999, de la Conselleria d'Obres Públiques, Urbanisme i Transports, per la qual es modifica l'Ordre de 27 de febrer de 1997, sobre convocatòria d'àrees de rehabilitació i ajudes a actuacions públiques.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3627

Data del DOGV
:   17-11-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9450


Data del document
:   03-11-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * habitatge
    * suport econòmic
    * política de l'habitatge

ORDRE de 3 de novembre de 1999, de la Conselleria d'Obres Públiques, Urbanisme i Transports, per la qual es modifica l'Ordre de 27 de febrer de 1997, sobre convocatòria d'àrees de rehabilitació i ajudes a actuacions públiques. [1999/F9450]
  
L'Ordre de 27 de febrer de 1997, d'aquesta conselleria, sobre convocatòria d'àrees de rehabilitació i ajudes a actuacions públiques, responia a l'interés de la Generalitat Valenciana a col·laborar amb les entitats locals municipals per a impulsar les iniciatives d'aquestes en la rehabilitació de zones degradades, ja es localitzaren en els seus cascos històrics o en les seues vores urbanes.
  
Per la Resolució d'aquesta conselleria de data 22 de desembre de 1997, es declararen àrees de rehabilitació en determinats municipis i es concediren subvencions en els seus respectius ajuntaments per al finançament de les actuacions públiques expressament arreplegades en aquella.
  
Les dites actuacions han sigut objecte de seguiment per la Direcció General d'Arquitectura i Habitatge, la qual, en compliment de les atribucions atorgades per l'ordre de referència i a la vista del ritme observat en l'execució de les obres pels ajuntaments beneficiaris de les ajudes, ha conclòs la conveniència d'establir la possibilitat de prorrogar en dos anys, i d'ofici, les actuacions públiques subvencionades, ja que el termini fixat inicialment resulta insuficient per a l'elevat nombre d'obres començades i la complexitat d'aquestes, i és que es considera essencial que s'executen adequadament en atenció al fet que les àrees declarades estan constituïdes per zones degradades que constitueixen objectius prioritaris de la Generalitat Valenciana en matèria de rehabilitació.
  
En virtut d'això, i fent ús de les facultats que em confereix l'article 7 del Decret 85/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, i l'article 47.11 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1. Vigència de la declaració d'àrea de rehabilitació
  
El punt 2 de l'article 10 de l'Ordre de 27 de febrer de 1997 es modifica en els termes següents:
  
Sense perjuí del que s'ha exposat anteriorment, les actuacions públiques subvencionades, que s'hauran d'iniciar, en qualsevol cas, dins del termini previst en la resolució de concessió, podran ser objecte de concessió de pròrrogues fins un màxim acumulat de dos anys, ja siga d'ofici per aquesta conselleria o a petició dels beneficiaris per causa motivada i abans de l'expiració del termini vigent en cada moment.
  
Article 2
  
L'ampliació en dos anys de les actuacions públiques subvencionades obliga els ajuntaments beneficiaris de les ajudes, concedides per la Resolució d'aquesta Conselleria de 22 de desembre de 1997, al compliment de les condicions establides en l'ordre de referència, tant pel que fa a la justificació de despeses com a la documentació periòdica que s'ha d'aportar per al seu seguiment dins dels terminis expressament fixats, amb les consegüents repercussions amb vista a la supressió o la minoració de les ajudes si es produeixen incompliments de les condicions imposades.
  
DISPOSICIÓ FINAL
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.